Trods dette svogerskab gik der adskillige år hen, inden Holstein kom til at optræde på en større skueplads. Det var først i den [[store nordiske Krig]]s sidste år, at han fra sin amtmandsplads kaldtes til egentlig statsmandstjeneste. Han var i [[1718]] en af de 28 høje, dels fungerende, dels forhenværende embedsmænd, hvis råd Frederik IV æskede om, hvad der ville være den rette politik under øjeblikkets ''"tvivlsomme og epineuse Konjunkturer"'', og snart efter sendtes han i et vigtigt ærinde til [[England]] for at forsøge at skabt en nærmere sammenslutning imellem kong [[Georg 1. af Storbritannien|Georg I]] og Frederik IV. Han optrådte ved denne lejlighed med dygtighed og viste både ihærdighed og et klart blik på de forskellige forhold i den forviklede stilling, som der måtte tages hensyn til. Hans opfattelse af den politik, der i denne tid burde følges, faldt sammen med den, hans fjerne slægtning Johan Georg Holstein havde; han mente med andre ord, at Frederik IV under den splid, der den gang var udbrudt imellem zar [[Peter den Store|Peter]] og Georg I, burde forene sig med denne sidste.
Titler Samfund Historie